CELEX: C2006/131/02
Language: et
Date: 2006-06-03 00:00:00
Title: Kohtuasi C-419/02: Euroopa Kohtu (suurkoda)  21. veebruari 2006.  aasta otsus (High Court of Justice'i (Chancery Division) eelotsusetaotlus) — BUPA Hospitals Ltd, Goldsborough Developments Ltd  versus  Commissioners of Customs & Excise (Kuues käibemaksudirektiiv — Artikli 10 lõige 2 — Käibemaksu sissenõutavus — Ettemaksude tasumine — Farmaatsiatoodete ja proteeside edaspidiste tarnete ettemaksud)

3.6.2006   
            
            
               ET
            
            
               Euroopa Liidu Teataja
            
            
               C 131/2
            
         Euroopa Kohtu (suurkoda) 21. veebruari 2006. aasta otsus (High Court of Justice'i (Chancery Division) eelotsusetaotlus) — BUPA Hospitals Ltd, Goldsborough Developments Ltd versus Commissioners of Customs & Excise
   (Kohtuasi C-419/02) (1)
   
   (Kuues käibemaksudirektiiv - Artikli 10 lõige 2 - Käibemaksu sissenõutavus - Ettemaksude tasumine - Farmaatsiatoodete ja proteeside edaspidiste tarnete ettemaksud)
   (2006/C 131/02)
   Kohtumenetluse keel: inglise
   Eelotsusetaotluse esitanud kohus
   High Court of Justice (Chancery Division)
   Põhikohtuasja pooled
   
      Hagejad: BUPA Hospitals Ltd, Goldsborough Developments Ltd
   
      Kostja: Commissioners of Customs & Excise
   Kohtuasja ese
   Eelotsusetaotlus — High Court of Justice (Chancery Division) — Nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1) tõlgendamine — “Kaubatarne” ja “majandustegevuse” mõiste — Farmaatsiatoodete ja proteeside tarnimiseks äriühingute vahel sõlmitud lepingud, mille ainus eesmärk on saada maksusoodustust
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, artikli 10 lõike 2 teise lõigu kohaldamisalasse ei kuulu sellised põhikohtuasjas kõnealused kogusumma ettemaksed kauba eest, mis on üldisel viisil märgitud nimekirjas, mida võib igal ajal ostja ja müüja ühisel kokkuleppel muuta ja millest ostja võib võimaluse korral kaupa valida, ja mis on makstud lepingu alusel, millest ostja võib igal hetkel ühepoolselt taganeda, saades tagasi kogu kasutamata ettemaksu.
   
      (1)  ELT C 31, 8.2.2003.